Kliiniline neuropsühholoogia

Kliiniline neuropsühholoogia on psühholoogia haru, mis tegeleb aju käitumise seoste rakendusteadusega. 

Kliinilised neuropsühholoogid kasutavad selle valdkonna teadmisi hindamisel, diagnoosimisel, ravis ja/või rehabilitatsioonis patsientidega, kellel on neuroloogilisi, meditsiinilisi, arengu- ja psühhiaatrilisi probleeme ning kellel võib olla ka muid kognitiivseid häireid ja õpiraskusi.National Academy of Neuropsychology. "NAN definition of a Clinical Neuropsychologist". National Academy of Neuropsychology website. Retrieved 7 December 2011. Hindamine toimub põhiliselt neuropsühholoogiliste testidega, aga hõlmab ka patsiendi ajalugu, kvalitatiivset vaatlust ja võib kaasata aju piltdiagnostika ja muude diagnostiliste meditsiiniprotseduuride tulemused. Kliinilises neuropsühholoogias läheb vaja põhjalikke teadmisi neuroanatoomiast, neurobioloogiast, psühhofarmakoloogiast ja neuropatoloogiast.

Ajalugu

1800. aastate lõpus seletasid aju-käitumise seoseid Euroopa arstid, kes jälgisid ja identifitseerisid käitumuslikke sündroome, mis olid seotud aju fokaalse düsfunktsiooniga Benton, Arthur; Boller & J. Grafman(Eds.) (1988). Neuropsychology: Past, present, and future 1: 3–27..

Hindamine

Lezak nimetas kuus peamist neuropsühholoogilise hindamise põhjust: diagnoosimine, patsiendi eest hoolitsemine ja selle planeerimine, ravi planeerimine, ravi hindamine,
teadustöö ja kohtulik neuropsühholoogia.Lezak, M.D.; Howieson, D.B.; Loring, D.W. (2004). Neuropsychological Assessment (4th ed.). Oxford: Oxford University Press. pp. 5–10. ISBN 0-19-511121-4. Ulatuslik hindamine kestab tavaliselt mitu tundi ja on võimalik, et selleks tuleb kohtuda mitu korda. Isegi skriining-testipatarei, mis hõlmab mitut kognitiivset
funktsiooni, võib võtta 1,5–2 tundi. Hindamise alguses on oluline luua patsiendiga hea kontakt ning tagada hindamiskäigu ja eesmärkide mõistetavus.Clare, L. (2010). "Chpt 25: Neuropsychological Assessment". In Abou-Saleh, M. T., Katona, C. L. E. & Kumar, A. Principles and Practice of Geriatric Psychiatry (3rd ed.). Wiley-Blackwell. p. 138. ISBN 978-0-470-74723-0

Neuropsühholoogiline hindamine võib sõltuvalt eesmärgist põhineda ühel kahest üldisest arusaamast: normatiivne või individuaalne. Normatiivne hindamine sisaldab patsiendi soorituse võrdlemist
representatiivse populatsiooniga. Antud meetodit võib sobida uurides
täiskasvanuea ajukahjustust, nagu ajutrauma või insult. Individuaalne hindamine
võib sisaldada järjestikust hindamist, et avastada suuremat tagasilangust, kui
esineb normaalse vananemise puhul, näiteks dementsus või mõni muu neurodegeneratiivne haigus.  Lezak, Howieson & Loring 2004, p. 88

Eluloo kogumine

Neuropsühholoogilised hindamised algavad
tavaliselt kliinilise intervjuuga, mille käigus kogutakse inimese eelnevad
elusündmused, mis on hiljem olulised neuropsühholoogiliste testide
tõlgendamisel. Lisaks annab intervjuu kvalitatiivset informatsiooni patsiendi
oskuste kohta käituda sotsiaalselt sobilikult, organiseerida ja edastada
informatsiooni efektiivselt ning aimu patsiendi meeleolu, taiplikkuse ja
motivatsiooni kohta Hebben, N.; Millberg, W. (2009). Essentials of Neuropsychological Assessment (2nd ed.). Wiley. p. 58. ISBN 978-0-470-43747-6.. Korrektne testitulemuste tõlgendamine ning
diagnoosimine on ainult võimalik patsiendi elulugu arvestades Hebben & Millberg 2009, p. 44. Kliiniline
intervjuu peaks toimuma vaikses kohas, kus puuduvad välised segajad. Olulised
eluloo osad on demograafiline informatsioon, käesoleva probleemi kirjeldus,
meditsiiniline eellugu (kaasa arvatud lapseea või arengulised probleemid,
psühhiaatriline ja psühholoogiline taust), haridus- ja töökäik (ja olemasolul ka
kohtulik ning sõjaväeline taust) Hebben & Millberg 2009, pp. 47–58.

Neuropsühholoogiliste testide valik
Patsientide testimisärevus on tavapärane. Abiks
võib olla selgitus, et testid on loodud kõikide jaoks vaimset pingutust
nõudvaks ning kelleltki ei oodata õigeid vastuseid kõikidele küsimustele.
Oluline kaalutlus igasuguse neuropsühholoogilise hindamise puhul on kõikide
peamiste kognitiivsete funktsioonide üldine hindamine. Sel otstarbel on
parim kasutada testipatareid, mis hõlmab tähelepanu, visuaalset taju ja
mõtlemist, õppimist ja mälu, verbaalseid
funktsioone, konstrueerimist, üldistusvõimet, täidesaatvaid funktsioone,
motoorseid võimed ja emotsionaalset seisundit. Lisaks testipatareile otsustatakse
täiendavate neuropsühholoogiliste testide kasutamine selle põhjal, milliseid
kognitiivseid funktsioone on vaja hindamise eesmärgi saavutamiseks mõõta.Jurado, M. A. & Pueyo, R. (2012). "Doing and reporting neuropsychological assessment". International Journal of Clinical and Health Psychology 12 (1): 123–141. Tehnoloogia arenguga kaasas käies on paljud kliinilised neuropsühholoogid võtnud kasutusele interneti- ja iPadi-põhised testimisvahendid ning kasutavad näiteks Pearson Assessment’s Q ja PAR Connecti teenuseid.Pediatric Neurobehavioral Group | indianapolis - https://web.archive.org/web/20140103034439/http://www.pngindianapolis.com/services.html

Kokkuvõtte kirjutamine

Pärast neuropsühholoogilist hindamist on oluline koostada selle tulemustest põhjalik kokkuvõte.
Kokkuvõte koostatakse arstidele, aga ka patsiendile ja tema perele, mistõttu on
oluline vältida žargooni või sõnu, millel on erinevad tähendused kliinilises ja tavakeele kontekstis (nt "intellektipuue" kui korrektne kliiniline väljend IQ tulemusele alla 70, aga võib mõjuda solvavalt tavakeeles) Hebben & Millberg 2009, pp. 62. Kokkuvõte peaks katma
suunamise tausta, olulised elusündmused, hindamise põhjused, neuropsühholoogi tähelepanekud patsiendi käitumise kohta, kirjeldama tehtud teste, testitud kognitiivsete funktsioonide
tulemused ning täiendavad leiud (nt meeleolu küsimustikud). Kokkuvõte peaks lõppema kokkuvõtlike järeldustega ja soovitustega. Järeldustes on oluline välja tuua, mida näitab tulemuste profiil arvestades suunamisküsimust. Soovituste osa
peaks sisaldama praktilist informatsiooni abistamaks patsienti ja tema pere või edendamaks patsiendi haiguse käsitlust Clare, L. (2010). "Chpt 25: Neuropsychological Assessment". In Abou-Saleh, M. T., Katona, C. L. E. & Kumar, A. Principles and Practice of Geriatric Psychiatry (3rd ed.). Wiley-Blackwell. p. 139. ISBN 978-0-470-74723-0.

Haridusnõuded riigiti

Kliinilisele neuropsühholoogile esitatavad haridusnõuded erinevad riigiti. Mõnes riigis on vaja enne kliinilisele neuropsühholoogiale spetsialiseeruvat õpet omandada kliinilise psühholoogia kraad. Samas mõnes riigis on kliinilise neuropsühholoogia kursus ette nähtud ka neile üliõpilastele, kes on läbinud nelja-aastased psühholoogiaõpingud. Kõikidel kliinilistel neuropsühholoogidel peab olema magistri- või doktorikraad (PD.D, Psy.D. või D.Psych).

 Vaata ka 
 Anormaalne psühholoogia
 Neuropsühholoogia
 Neuropsühholoogiline test

Viited

Kategooria:Neuropsühholoogia